Vööthuul-sõrmkäpp

Vööthuul-sõrmkäpp (Dactylorhiza fuchsii) on käpaliste sugukonda sõrmkäpa perekonda kuuluv taimeliik.

Kirjeldus
Vööthuul-sõrmkäpp on 30 kuni 65 cm pikkune tugeva varrega orhidee. Lehed on kuni 17 cm pikad ja 2 kuni 3 cm laiad tumelillade laikudega lehe pealmisel poolel, harva ilma. Lehed on alusel märgatavalt ahenenud, alt hallikasrohelised. Õitseb juunis-juulis. Õied on värvuselt lillad kuni roosad, harva valged, selge joonisega ja koondunud koonusjasse õisikusse varre tipus.  Huule hõlmad on allapoole suunatud, keskmine hõlm on kitsaskolmnurkne ja ulatub külgmiste hõlmade vahelt välja.

Kasvukoht
Kasvavad segametsades ja puisniitudel, ka teeservades.

Levik
Hajusalt levinud üle Eesti, rohkemaarvuliselt läänesaartel ja Põhja-Eestis.

Kaitsestaatus 
Eestis on vööthuul-sõrmkäpp  III kaitsekategooria kaitsealune liik

Sarnased liigid 
Balti sõrmkäpp, kelle huule keskmised hõlmad on külgedele suunatud ning lehed ei ole alt hallikad;  kuradi-sõrmkäpp, kelle huule keskmine hõlm on laikolmnurkne ning huul lõhestunud alla poole.

Galerii

Viited

Välislingid
 

Kirjeldus - Orhidee.ee

Eesti käpalised